stanford-oval/wikipedia huggingface dataset:
เจื่อง จิญ

| เจื่อง จิญ Trường Chinh |
| --- | --- |
เจื่อง จิญ ในปีค.ศ. 1955

ประธานสภาแห่งรัฐเวียดนาม
ดำรงตำแหน่ง 4 กรกฎาคม พ.ศ. 2524 – 18 มิถุนายน พ.ศ. 2530 (5 ปี 349 วัน)
ก่อนหน้า: โตน ดึ๊ก ทั้ง
ถัดไป: หวอ จี๊ กง
เลขาธิการใหญ่คณะกรรมการกลางพรรคคอมมิวนิสต์เวียดนามคนที่ 5
ดำรงตำแหน่ง 14 กรกฎาคม พ.ศ. 2529 – 18 ธันวาคม พ.ศ. 2529 (0 ปี 157 วัน)
ก่อนหน้า: เล ดวน
ถัดไป: เหงียน วัน ลิญ
เลขาธิการเอกคณะกรรมการกลางพรรคแรงงานเวียดนามคนที่ 1
ดำรงตำแหน่ง 19 กุมภาพันธ์ พ.ศ 2494 – 5 ตุลาคม พ.ศ. 2499 (5 ปี 229 วัน)
ก่อนหน้า: เลขาธิการคณะกรรมการกลางพรรคคอมมิวนิสต์อินโดจีน
ถัดไป: โฮจิมินห์
เลขาธิการใหญ่คณะกรรมการกลางพรรคคอมมิวนิสต์อินโดจีนคนที่ 5
ดำรงตำแหน่ง 9 พฤศจิกายน พ.ศ. 2483 – 11 พฤศจิกายน พ.ศ. 2488 (5 ปี 2 วัน)
ก่อนหน้า: เหงียน วัน กื่อ
ถัดไป: เลขาธิการเอกคณะกรรมการกลางพรรคแรงงานเวียดนาม
 
ข้อมูลส่วนบุคคล
เกิด: 9 กุมภาพันธ์ พ.ศ. 2450 จังหวัดนามดิ่ญ, อินโดจีนของฝรั่งเศส
เสียชีวิต: 30 กันยายน พ.ศ. 2531 (81 ปี) ฮานอย, ประเทศเวียดนาม
พรรคการเมือง:  พรรคคอมมิวนิสต์

เจื่อง จิญ (เวียดนาม: Trường Chinh) ชื่อเดิมคือ ดั่ง ซวน คู (Đặng Xuân Khu) เป็นผู้นำทางการเมืองสายคอมมิวนิสต์ชาวเวียดนาม จบการศึกษาทางด้านเศรษฐศาสตร์จากฮานอย แล้วไปทำงานเป็นครู เป็นผู้มีบทบาทในการจัดตั้งพรรคคอมมิวนิสต์อินโดจีนในภาคเหนือของเวียดนาม เขาเป็นเพื่อนสนิทคนหนึ่งของโฮจิมินห์ และเคยถูกฝรั่งเศสจับขังคุก หลังออกจากคุก เขาได้ร่วมงานกับพรรคคอมมิวนิสต์อินโดจีนต่อไป จนได้เป็นเลขาธิการพรรคใน พ.ศ. 2484 แต่ต้องออกจากตำแหน่งในปี 2499 เพราะไปเกี่ยวข้องกับการปฏิวัติที่ดินที่รุนแรง
เขาเป็นผู้มีบทบาทสำคัญในการกำหนดทิศทางของวัฒนธรรมเวียดนาม ในสมัยที่ปกครองด้วยพรรคคอมมิวนิสต์ เขาเป็นผู้จัดทำเค้าโครงวัฒนธรรมเวียดนามในปี 2486 เพื่อแจกจ่ายให้สมาชิกพรรคและกลุ่มนักเขียน หลังจากได้เอกราชจากฝรั่งเศส เอกสารนี้จึงแพร่หลายไปทั่วเวียดนามเหนือ แนวคิดของเอกสารดังกล่าวคือต้องกำจัดอิทธิพลของวัฒนธรรมจีนและตะวันตกออกจากวัฒนธรรมของเวียดนาม และกลับไปยังวัฒนธรรมเวียดนามดั้งเดิมก่อนได้รับอิทธิพลจากภายนอก เน้นแนวคิดแบบเป็นเหตุเป็นผลมากกว่าเน้นอารมณ์ความรู้สึกแบบวรรณกรรมตามขนบของเวียดนาม เขายังมีความสำคัญในการกำหนดกรอบวรรณกรรมเวียดนามในยุคก่อนรวมประเทศ และมีอิทธิพลมาจนถึงปี 2529
จิญดำรงตำแหน่งสำคัญในพรรคคอมมิวนิสต์เวียดนามมาตลอดโดยได้เป็นเลขาธิการพรรคระหว่างปี 2483 ถึง 2529 ด้วย และเป็นประมุขแห่งรัฐระหว่างปี 2524 ถึง 2530 หลังจากเล สวน ถึงแก่กรรมในปี 2529 เขาได้เป็นเลขาธิการพรรคแทนจนถึงสิ้นปี จิญถึงแก่กรรมในวันที่ 30 กันยายน พ.ศ. 2531 ด้วยอาการป่วยที่เกิดจากสุขภาพทรุดโทรม
โชคอนันต์ อังสกุลอาภรณ์

| โชคอนันต์ อังสกุลอาภรณ์ |
| --- | --- |
เกิด: 31 มีนาคม พ.ศ. 2506 (61 ปี)  อำเภอโพธาราม จังหวัดราชบุรี
อาชีพ: ผู้ฝึกสอนวิชากระบี่กระบอง,  กรรมการกิจกรรมสมาคมโหรแห่งประเทศไทยในพระบรมราชูปถัมภ์
โชคอนันต์ อังสกุลอาภรณ์ หรือชื่อเดิม อำนาจ อังสกุลอาภรณ์ (31 มีนาคม พ.ศ. 2506 – ) เป็นผู้ฝึกสอนทั้งวิชากระบี่กระบองและมวยไทย ซึ่งประสบความสำเร็จในการแข่งขันหลายเวทีร่วมหลายสมัยติดต่อกัน นอกจากนี้ เขายังดำรงตำแหน่งกรรมการกิจกรรมสมาคมโหรแห่งประเทศไทยในพระบรมราชูปถัมภ์ โดยได้รับการยกย่องให้เป็นโหรที่มีชื่อเสียงและเป็นที่รู้จักในนาม "โหรทิพย์เนตร" โดยเป็นผู้ให้คำทำนายในหลากหลายวงการ เป็นผู้รอบรู้ทั้งด้านธุรกิจ สังคม วัฒนธรรมและการเมือง
ประวัติ

โชคอนันต์ อังสกุลอาภรณ์ เดิมมีความปรารถนาที่จะเป็นทหาร เนื่องด้วยมีความประทับใจต่อบรรพบุรุษที่ได้ทำหน้าที่รับใช้ชาติ ครั้นเมื่อเข้าศึกษาโรงเรียนพณิชยการราชดำเนิน ได้มีการเปิดสอนกระบี่กระบอง เขาจึงได้เข้าสมัครเรียน โดยมีครูวิชิต ชี้เชิญ เป็นผู้ฝึกสอนคนแรก จากนั้น เขาก็ได้มีส่วนช่วยครูฝึกไปตามที่ต่าง ๆ และเก็บเกี่ยวประสบการณ์ กระทั่งสำเร็จการศึกษาระดับประกาศนียบัตรวิชาชีพชั้นสูง ในปี พ.ศ. 2526 ก็ได้มาเป็นผู้ฝึกสอนกระบี่กระบองที่โรงเรียนพณิชยการ และพานักเรียนเข้าแข่งขันจนได้แชมป์ตลอดช่วงระยะเวลา 22 ปี
โชคอนันต์ สำเร็จการศึกษาระดับปริญญาตรีจากคณะศึกษาศาสตร์ มหาวิทยาลัยศรีนครินทรวิโรฒ รวมถึงได้รับประกาศนียบัตรบัณฑิต สาขามวยไทย จากมหาวิทยาลัยราชภัฏหมู่บ้านจอมบึง โดยได้เป็นผู้ศึกษาวิชามวยไทย และนำความรู้ถ่ายทอดแก่เยาวชน ตลอดจนสร้างผู้ฝึกสอนใหม่ ๆ ขึ้นมา เพื่อถ่ายทอดวิชาเหล่านี้มิให้สูญหาย และเขายังชี้ให้เห็นประโยชน์ของการเรียนกระบี่กระบอง ที่สามารถนำไปต่อยอดสู่กีฬาชนิดอื่นได้ ซึ่งปัจจุบันหาผู้เชี่ยวชาญด้านกระบี่กระบองได้ค่อนข้างยาก และมีอยู่เพียงไม่ถึง 10 คนในประเทศไทย
พ.ศ. 2551 โชคอนันต์ ซึ่งดำรงตำแหน่งกรรมการกิจกรรมสมาคมโหรแห่งประเทศไทยในพระบรมราชูปถัมภ์ ได้เคยทำนายโอกาสในการเป็นนายกรัฐมนตรีของอภิสิทธิ์ เวชชาชีวะ โดยกล่าวว่ามีลักษณะคล้ายกับดวงเมืองทางโหราศาสตร์
พ.ศ. 2554 โชคอนันต์ อังสกุลอาภรณ์ ได้รับการแต่งตั้งให้เป็นอาจารย์พิเศษสอนวิชากระบี่กระบอง ให้แก่นักศึกษาของมหาวิทยาลัยราชภัฏพระนคร และอีกหลากหลายสถาบันการศึกษาทั่วประเทศไทย[ต้องการอ้างอิง]
ความสำเร็จในฐานะผู้ฝึกสอน > กระบี่กระบอง

กีฬานักเรียนกรมพลศึกษา พ.ศ. 2527–2547
แชมป์ ประเทศไทย พ.ศ. 2535, 2538 และ 2541
แชมป์ กระบี่-กระบอง กรุงเทพมหานคร พ.ศ. 2536
ชนะเลิศ กระบี่กระบอง (อาวุธจริง) งานลอยโคมเฉลิมพระเกียรติสมเด็จพระเจ้าตากสินมหาราช ที่พัทยา พ.ศ. 2536
ชนะเลิศ กระบี่-กระบอง ถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี จัดโดยสมาคมกีฬาไทยแห่งประเทศไทย ในพระบรมราชูปถัมภ์ พ.ศ. 2542–2548
ชนะเลิศกีฬาพื้นบ้าน ของการท่องเที่ยวแห่งประเทศไทย
แหล่งข้อมูลอื่น

โชคอนันต์ อังสกุลอาภรณ์ ที่เฟซบุ๊ก
สำนักดาบเอกลักษณ์ไทย[ลิงก์เสีย]
แบร์นาร์ อาร์โน

| แบร์นาร์ อาร์โน |
| --- | --- |
อาร์โนใน ค.ศ. 2017
เกิด: แบร์นาร์ ฌ็อง เอเตียน อาร์โน  (1949-03-05) 5 มีนาคม ค.ศ. 1949 (75 ปี) รูแบ ประเทศฝรั่งเศส
ศิษย์เก่า: École polytechnique
อาชีพ: นักธุรกิจ เจ้าของสื่อ นักสะสมงานศิลปะ
มีชื่อเสียงจาก: ผู้ก่อตั้งแอลวีเอ็มเอช
ตำแหน่ง: ประธานและประธานเจ้าหน้าที่บริหารแอลวีเอ็มเอช ประธานคริสเตียนดิออร์
คู่สมรส: Anne Dewavrin (สมรส 1978; หย่า 1990) Hélène Mercier (สมรส 1991)
บุตร: 5 คนรวม Delphine, Antoine และเฟรเดริก
เกียรติยศ: เครื่องอิสริยาภรณ์เลฌียงดอเนอร์ชั้นกร็อง-ครัว (2023)
แบร์นาร์ ฌ็อง เอเตียน อาร์โน (ฝรั่งเศส: Bernard Jean Étienne Arnault) เป็นนักธุรกิจชาวฝรั่งเศส  อดีตดำรงตำแหน่งประธานและประธานบริหารของแอลวีเอ็มเอช บริษัทข้ามชาติผู้ผลิตสินค้าฟุ่มเฟือย ได้รับการจัดอันดับให้เป็นบุคคลที่รวยที่สุดในโลกเป็นช่วงเวลาสั้น ๆ ในเดือนเมษายน ค.ศ. 2018 และเดือนมกราคม ค.ศ. 2020
งานสะสมศิลปะ

งานสะสมศิลปะของอาร์โนรวมถึงผลงานของปาโบล ปิกาโซ, อีฟว์ แกล็ง, เฮนรี มัวร์ และแอนดี วอร์ฮอล นอกจากนี้เขายังมีส่วนสำคัญในการสร้างแอลวีเอ็มเอชให้เป็นผู้อุปถัมภ์งานศิลปะที่สำคัญในฝรั่งเศส แอลวีเอ็มเอชยังแฟชันดิไซเนอร์ได้รับการจัดขึ้นเพื่อเป็นการแข่งขันระดับนานาชาติที่เปิดรับนักศึกษาจากโรงเรียนวิจิตรศิลป์ ทุก ๆ ปี ผู้ชนะจะได้รับทุนเพื่อสนับสนุนการสร้างตราสินค้าของตนเองพร้อมที่ปรึกษาเป็นเวลาหนึ่งปี
ตั้งแต่ ค.ศ. 1999 ถึง ค.ศ. 2003 อาร์โนเป็นเจ้าของบริษัท Phillips de Pury & Company ซึ่งเป็นบริษัทประมูลงานศิลปะ และซื้อตาฌ็อง ผู้ประมูลชาวฝรั่งเศสรายแรก ใน ค.ศ. 2006 อาร์โนเริ่มโครงการสร้างมูลนิธิหลุยส์ วิตตอง อาคารนี้ออกแบบโดยสถาปนิกแฟรงก์ แกรี อุทิศแด่การสร้างสรรค์และศิลปะร่วมสมัย การเปิดตัวมูลนิธิอย่างยิ่งใหญ่ที่ฌาร์แด็งดากลีมาตาซียงนั้นจัดขึ้นเมื่อวันที่ 20 ตุลาคม ค.ศ. 2014
แต่ปางก่อน

| แต่ปางก่อน |
| --- | --- |
ภาพประกอบละคร พ.ศ. 2560
แนว: ดราม่า, พีเรียด
บทประพันธ์: แก้วเก้า
บทละครโทรทัศน์: พ.ศ. 2530  วรยุทธ พิชัยศรทัต พ.ศ. 2548  ยิ่งยศ ปัญญา ไขนภา เจียรบุตร พ.ศ. 2560  ภิรมยา
กำกับโดย: พ.ศ. 2530  อดุลย์ ดุลยรัตน์ พ.ศ. 2548  ชนะ คราประยูร พ.ศ. 2560 สันต์ ศรีแก้วหล่อ
แสดงนำ: พ.ศ. 2530  ฉัตรชัย เปล่งพานิช จริยา แอนโฟเน่ ดวงตา ตุงคะมณี นพพล โกมารชุน อุทุมพร ศิลาพันธ์ ทัศน์วรรณ เสนีย์วงศ์ อรสา พรหมประทาน อัญชลี ไชยศิริ  พ.ศ. 2548  ศรราม เทพพิทักษ์ แอน ทองประสม สกาวใจ พูนสวัสดิ์ ชาตโยดม หิรัณยัษฐิติ ศิกานต์ เจริญพาณิชย์ รัชนก แสงชูโต  พ.ศ. 2560  ยุกต์ ส่งไพศาล วรรณรท สนธิไชย น้ำทิพย์ จงรัชตวิบูลย์ ยุทธนา เปื้องกลาง ลัลณ์ลลิน เตจะสา เวศซ์ หทัยภัทร สมรรถวิทยาเวช
ประเทศแหล่งกำเนิด: ประเทศไทย
ภาษาต้นฉบับ: ภาษาไทย
จำนวนตอน: พ.ศ. 2530   15 ตอน   พ.ศ. 2548   16 ตอน  พ.ศ. 2560   21 ตอน
การผลิต
ควบคุมงานสร้าง: พ.ศ. 2530   มยุรฉัตร เหมือนประสิทธิเวช   พ.ศ. 2548   มยุรฉัตร เหมือนประสิทธิเวช   พ.ศ. 2560   ถกลเกียรติ วีรวรรณ นิพนธ์ ผิวเณร
ความยาวตอน: พ.ศ. 2530 60 นาที  พ.ศ. 2548  105 นาที  พ.ศ. 2560  80 นาที
บริษัทผู้ผลิต: พ.ศ. 2530 และ พ.ศ. 2548   เมคเกอร์ กรุ๊ป   พ.ศ. 2560   บริษัท เดอะ วัน เอ็นเตอร์ไพรส์ จำกัด
ออกอากาศ
สถานีโทรทัศน์: สถานีวิทยุโทรทัศน์ไทยทีวีสีช่อง 3
ออกอากาศ: 6 มกราคม 2530 (2530-01-06) – 12 กุมภาพันธ์ 2530 (2530-02-12)
ออกอากาศ: 10 พฤษภาคม 2548 (2548-05-10) – 5 กรกฎาคม 2548 (2548-07-05)
สถานีโทรทัศน์: ช่องวัน 31 วีทีวี
ออกอากาศ: 15 มีนาคม 2560 (2560-03-15) – 24 พฤษภาคม 2560 (2560-05-24)
แต่ปางก่อน เป็นนวนิยายไทยแนวย้อนยุค ที่สร้างจากบทประพันธ์ของ  แก้วเก้า (นามปากกาของ คุณหญิงวินิตา ดิถียนต์) มีการสร้างเป็นละครโทรทัศน์มาแล้วถึงสองครั้ง คือ ในปี พ.ศ. 2530 และ พ.ศ. 2548 โดยออกอากาศทางสถานีวิทยุโทรทัศน์ไทยทีวีสีช่อง 3 ส่วนในปี พ.ศ. 2560 ได้มีการนำมาสร้างใหม่อีกครั้ง โดยออกอากาศทาง ช่องวัน 31 และมีเพลงนำละครที่แต่งโดย วิรัช อยู่ถาวร จนกลายเป็นเพลงฮิตตลอดกาล
เพลงประกอบละคร

เพลง แต่ปางก่อน ขับร้องโดย จาตุรงค์ จัยสิทธิ์, สุกานดา บุณยะธรรมิก
เพลง ลาวม่านแก้ว
เพลง แต่ปางก่อน ขับร้องโดย ศรราม เทพพิทักษ์, รพีพร ประทุมอานนท์
เพลง ลาวม่านแก้ว ขับร้องโดย โดม ทิวทอง
เพลง อสงไขย ขับร้องโดย เดอะ ซิส
เพลง แต่ปางก่อน ขับร้องโดย ค็อกเทล, พรชนก เลี่ยนกัตวา (เพลงเปิดเรื่อง-เพลงปิดเรื่อง)
ผลสืบเนื่องจากละคร

ปี พ.ศ. 2530 ละครเรื่อง แต่ปางก่อน ซึ่งสร้างเป็นครั้งแรกโดย มยุรฉัตร เหมือนประสิทธิเวช ได้รับการกล่าวขวัญจากผู้ชมทั้งในแง่เนื้อหาและเทคนิค จนได้รับรางวัลเมขลา จำนวน 3 รางวัล คือ ผู้แสดงประกอบดีเด่นฝ่ายหญิง (ดวงตา ตุงคะมณี), ผู้กำกับรายการละครดีเด่น (อรุโณชา ภาณุพันธุ์) และ ผู้ประพันธ์เพลงนำละครดีเด่น (วิรัช อยู่ถาวร)  ซึ่งเพลงดังกล่าวได้รับความนิยมตั้งแต่ละครออกอากาศ จนมีการจัดทำเป็นอัลบั้มรวมเพลงฮิต และมีการขับร้องต่อโดยศิลปินนักร้องท่านอื่นๆ ตามงานอัลบั้มบันทึกเสียง งานคอนเสิร์ต งานฉลองต่างๆ แม้กระทั่งงานมงคลสมรส จึงกลายมาเป็นเพลงประกอบการแต่งงานยอดนิยมอีกเพลงหนึ่งด้วย
ละครในปี พ.ศ. 2548 ได้รับรางวัลโทรทัศน์ทองคำ ดาราสนับสนุนหญิงดีเด่น  (สกาวใจ พูลสวัสดิ์)
ละครในปี พ.ศ. 2560 เดอะ วัน เอ็นเตอร์ไพรส์ ได้นำมาสร้างใหม่เพื่อออนแอร์ลงช่องวัน 31 เดิมทีมีแผนให้ ชนะ คราประยูร ซึ่งเคยกำกับเวอร์ชันที่แล้วมากำกับเวอร์ชันนี้ด้วย แต่ภายหลังได้เปลี่ยนผู้กำกับเป็นสันต์ ศรีแก้วหล่อ ที่เคยฝากผลงานละครฟอร์มดีของค่ายไว้มากมาย อาทิ ฟ้าเพียงดิน, เลือดขัตติยา, แก้วลืมคอน, รักหลอก ๆ อย่าบอกใคร, ลิขิตรัก ลิขิตเลือด, ละอองดาว, หัวใจศิลา, แก้วล้อมเพชร, ชิงชัง, ตราบาปสีขาว, เรือนแพ, ดอกโศก, คู่กรรม, แผนรัก แผนร้าย, อีสา-รวีช่วงโชติ, บัลลังก์เมฆ, พิษสวาท ฯลฯ
แหล่งข้อมูลอื่น

แต่ปางก่อน by แก้วเก้า
ข้อมูลหนังสือ แต่ปางก่อน เก็บถาวร 2009-05-25 ที่ เวย์แบ็กแมชชีน
เรื่องย่อละครแต่ปางก่อน (2560) ช่องone : manager.co.th เก็บถาวร 2018-04-02 ที่ เวย์แบ็กแมชชีน
แต่ปางก่อน (2560) ที่สยามโซน
ลำดับละครโทรทัศน์

| ไทยทีวีสีช่อง 3: ละครวันจันทร์-ศุกร์ 20> 45 - 21.30 น. |
| --- | --- | --- |
| ก่อนหน้า | แต่ปางก่อน | ถัดไป |
|  | แต่ปางก่อน | วิมานไม้ฉำฉา |
| ไทยทีวีสีช่อง 3: ละครวันจันทร์ - อังคาร 20:30 - 22:05 น |
| --- | --- | --- |
| ก่อนหน้า | แต่ปางก่อน | ถัดไป |
| บุษบาครับผม | แต่ปางก่อน | เจ๊ดัน...ฉันรักเธอ |
| ช่องวัน 31: ละครดีดูที่ช่องวัน วันพุธ - พฤหัสบดี เวลา 20> 30 - 21.50 น. |
| --- | --- | --- |
| ก่อนหน้า | แต่ปางก่อน | ถัดไป |
| ชิงรัก ริษยา | แต่ปางก่อน | เกมมายา |
รายการธงในประเทศบรูไน

ตารางต่อไปนี้แสดงภาพธงชนิดต่าง ๆ ที่ใช้ในประเทศบรูไน
ธงชาติ

บทความหลัก: ธงชาติบรูไน
| --- | --- |

ค.ศ. 1906 - 1959: ตั้งแต่ ค.ศ. 1959
ธงพระอิสริยยศ

ธงพระอิสริยยศมหาราชสำหรับ "สมเด็จพระราชาธิบดีสุลต่าน"
| 0 | 1 | 2 |
| --- | --- | --- |

| จนถึง ค.ศ. 1959 | ค.ศ. 1959 - 1999 | ตั้งแต่ ค.ศ. 1999 |
ธงพระอิสริยยศสำหรับสมเด็จพระราชินี ("รายา อิสตรี")
| 0 | 1 | 2 |
| --- | --- | --- |

| จนถึง ค.ศ. 1959 | ค.ศ. 1959 - 1999 | ตั้งแต่ ค.ศ. 1999 |
ธงพระอิสริยยศ ""
| --- | --- |

 (Paguda Seri Begawan Sultan):  (Paguda Seri Begawan Raja)
ธงพระอิสริยยศ ""
| --- | --- |

 (Pengiran Muda Mahkota):  (Pengiran Anak Isteri)
ธงพระอิสริยยศ "พระบรมราชวงศ์" (Bendera Putera-Puteri, Cucu, Piut Dan Sultan)
| 0 | 1 | 2 | 3 | 4 | 5 |
| --- | --- | --- | --- | --- | --- |

|  (Putera-Puteri Sultan Yang Gahara) |  (Putera-Puteri Yang Tidak Gahara) |  (Chuchu Sultan Yang Gahara) |  (Chuchu Sultan Yang Tidak Gahara) |  (Piut Sultan) |  (Antah Sultan) |
ธงพระอิสริยยศ "ราชสกุลแห่งบรูไน"
| 0 | 1 | 2 | 3 | 4 |
| --- | --- | --- | --- | --- |

|  (Pengiran Perdana Wazir) |  (Pengiran Bendahara) |  (Pengiran Digadong) |  (Pengiran Pemancha) |  (Pengiran Temanggong) |
ธงพระอิสริยยศ "สมาชิกราชสกุล"
ธงพระอิสริยยศ "" (Pengiran-Pengiran Cheteria)
| 0 | 1 | 2 | 3 | 4 |
| --- | --- | --- | --- | --- |

|  (Pengiran Maharaja Lela Sahibul Kahar) |  (Pengiran Lela Cheteria Sahibun Najabah) |  (Pengiran Perdana Cheteria Sahibun Nabalah) |  (Pengiran Pekerma Setia Diraja Sahibul Bandar) |  (Pengiran Maharaja Setia Laila Diraja Sahibul Irshad) |
ธงตำแหน่งราชการ

| 0 | 1 | 2 | 3 |
| --- | --- | --- | --- |

|  (Pehin Datu Perdana Manteri) |  (Pehin Orang Kaya Digadong Seri Diraja) |  (Manteri Empat) | ธงประจำตำแหน่งรัฐมนตรี |
| 0 | 1 | 2 | 3 |
| --- | --- | --- | --- |

|  (Pengiran Penggawa) |  (Pengiran Datu Penghulu) |  (Manteri Hulubalang) |  (Pengiran-Pengiran Kebanyakan) |
| 0 | 1 | 2 | 3 | 4 |
| --- | --- | --- | --- | --- |

|  (Pehin Datu Seri Maharaja) |  (Pehin Datu Imam) |  (Begawan Pehin Datu Imam) |  (Pehin Siraja Khatib) |  (Begawan Pehin Siraja Khatib) |
ผู้นำทางศาสนาที่ได้รับการแต่งตั้งจากองค์สุลต่าน
| 0 | 1 | 2 | 3 | 4 | 5 |
| --- | --- | --- | --- | --- | --- |

|  (Begawan Mudim) |  (Begawan Pehin Khatib) |  (Pehin Tuan Imam) |  (Begawan Pehin Tuan Imam) |  (Pehin Udana Khatib) |  (Begawan Pehin Udana Khatib) |
ธงราชการ

| --- | --- |


หน่วยงานบังคับใช้กฎหมาย
| 0 | 1 | 2 | 3 | 4 |
| --- | --- | --- | --- | --- |

| กองกำลังตำรวจบรูไน | ราชทัณฑ์บรูไน | ตรวจคนเข้าเมืองบรูไน | ศุลกากรบรูไน | ดับเพลิงและกู้ภัยบรูไน |
ธงเรือ

| --- | --- |

ธงเรือราษฎร์ (): ธงเรือราชการ ()
ธงแสดงสัญชาติสีขาว "ธงราชนาวี" ()
| 0 | 1 | 2 |
| --- | --- | --- |

| ธงประจำกองทัพเรือ | ค.ศ. 1984 - 1990 | ตั้งแต่ ค.ศ. 1990 |
ธงทหาร

กองทัพบรูไน
กองทัพบกบรูไน
| --- | --- |

ธงประจำกองทัพบก: ธงแสดงสัญชาติ
กองทัพอากาศบรูไน
| --- | --- |

ธงประจำกองทัพอากาศ: ธงแสดงสัญชาติ
โรงเรียน-วิทยาลัยทหาร
| --- | --- |

วิทยาลัยกลาโหมบรูไน: สถาบันฝึกศึกษากองทัพบกบรูไน
กำลังรบอิสระ
ธงกีฬา

คณะกรรมการโอลิมปิกบรูไน
คณะกรรมการพาราลิมปิกบรูไน
ธงในอดีต

อาณาจักรโบราณ
| 0 | 1 | 2 |
| --- | --- | --- |

| ธงอาณาจักรมัชปาหิต (ค.ศ. 1352 - 1425) | ธงจักรวรรดิบรูไน | ธงนาวีกองทัพเรือจักรวรรดิบรูไน (ค.ศ. 1408 - 1888) |
รัฐอารักขาของสหราชอาณาจักร
| --- | --- |

ค.ศ. 1946 - 1953: ค.ศ. 1953 - 1963
| --- | --- |

ค.ศ. 1948 - 1959: ค.ศ. 1959 - 1983
ดูเพิ่ม

ตราแผ่นดินของบรูไน
อัลเลาะห์ เปลิฮารากัน สุลต่าน
ฮอนด้า ซีวิค

| ฮอนด้า ซีวิค |
| --- | --- |

ภาพรวม
บริษัทผู้ผลิต: ฮอนด้า
เรียกอีกชื่อ: ฮอนด้า บัลลาด (2523–2544) ฮอนด้า อินทีกรา เอสเจ (2539–2544) ฮอนด้า โดมานี (2534–2543) ฮอนด้า อินทีกรา (จีน, 2565–ปัจจุบัน) แอคิวรา อีแอล (แคนาดา, 2540–2548) Acura CSX (แคนาดา, 2548–2554) Isuzu Gemini (ญี่ปุ่น, 2540–2543) อีซูซุ เวอร์เท็กซ์ (ประเทศไทย, 2539–2544) โรเวอร์ 200 (2527–2532) Triumph Acclaim (2524–2527)
เริ่มผลิตเมื่อ: 2515–ปัจจุบัน​
ตัวถังและช่วงล่าง
ประเภท: รถยนต์นั่งขนาดเล็กมาก (2515–2543) รถยนต์นั่งขนาดเล็ก (2543–ปัจจุบัน​)
รูปแบบตัวถัง: 2-door fastback sedan/saloon (1972–1979) 4-door fastback sedan (1973–1978) 3-door hatchback (1972–2011) 5-door hatchback (1977–1983, 2000–2021) 5-door station wagon (1974–2006, 2014–2017) 4-door sedan (1980–present) 2-door coupé (1993–2020) 5-door liftback (1995–2001, 2021–ปัจจุบัน)
รุ่นที่คล้ายกัน: โตโยต้า โคโรลล่า นิสสัน ซิลฟี่ มาสด้า 3 ฟอร์ด โฟกัส เชฟโรเลต ครูซ​
ระยะเหตุการณ์
รุ่นก่อนหน้า: ฮอนด้า เอ็น 600 ฮอนด้า แซด 600
ฮอนด้า ซีวิค (Honda CIVIC) รถยนต์ที่ผลิตและพัฒนาโดยบริษัทฮอนด้า ซีวิคเปิดตัวครั้งแรกในประเทศญี่ปุ่นเมื่อเดือนกรกฎาคม ปี พ.ศ. 2516 เป็นรถสองประตูขนาดเล็ก โดยมีความจุเครื่องยนต์  1,169 ซีซี และ 1,238 ซีซี  โดยในปัจจุบันมีการปรับปรุงให้มีขนาดใหญ่ขึ้น  ทั้งเครื่องยนต์และความกว้างในห้องผู้โดยสาร (ซีวิครุ่นปัจจุบันที่มีขายในเมืองไทยเป็นเครื่องยนต์ขนาด 1.8 ลิตร และ 1.5 ลิตร เทอร์โบ) นอกจากนี้ซีวิคได้ถูกจัดเป็นรถคุณภาพค่อนข้างดีเนื่องจาก ลักษณะรูปร่างภายนอกและความเชื่อถือได้ของระบบเครื่องยนต์และช่วงล่างพอสมควร
รุ่นที่ 1 (SB1/SG/SH/SE/VB; พ.ศ. 2516–2522)

โฉมนี้ ผลิตมาทั้งสิ้นถึง 7 รุ่นปี ตั้งแต่รุ่นปี พ.ศ. 2516 - พ.ศ. 2522 รุ่นบุกเบิกมีแรงม้าเพียง 50 แรงม้า และมีความยาว 139.8 นิ้ว หรือ 3.55 เมตร แต่ได้ค่อยๆ พัฒนาขึ้น โดยรุ่นสุดท้ายของโฉมนี้มีแรงม้า 60 แรงม้า และยาว 146.9 นิ้ว หรือ 3.73 เมตร
โฉมนี้ เป็นรุ่นที่อยู่ในยุคที่ระบบเกียร์ยังไม่เน้นการประหยัดน้ำมัน และเทคโนโลยีด้านรถยนต์ยังใช้น้ำมันเชื้อเพลิงได้ไม่ประหยัดเท่าใดนัก รถโฉมนี้ที่ออกวางจำหน่ายในขณะนั้น จะมีระบบเกียร์อยู่ 3 แบบให้เลือกซื้อ คือ เกียร์อัตโนมัติ 2 สปีด, เกียร์ธรรมดา 4 สปีด, เกียร์ธรรมดา 5 สปีด แต่จะผลิตเกียร์ธรรมดา 4 สปีด เป็นมาตรฐาน เพราะเกียร์ธรรมดา 5 สปีด ยังมีราคาสูง ส่วนเกียร์อัตโนมัติจะกินน้ำมันมาก ทำให้ไม่เป็นที่นิยม
มีเครื่องยนต์ให้เลือก 2 ขนาด คือขนาด 1.2 กับ 1.5 ลิตร
มีตัวถัง 5 แบบ คือแบบคูเป้ 2 ประตู (SB1/SG), Hatchback 3 ประตู (SB1/SG), ซีดาน 4 ประตู (SE/SG), Hatchback 5 ประตู และ Station Wagon 5 ประตู โดยในประเทศไทยมีการเข้ามาจำหน่ายโดยบริษัท Asian Honda จำกัดเพียงไม่กี่คัน
รุ่นที่ 2 (SL/SS/SR/ST/VC/WD; พ.ศ. 2523–2526)

โฉมนี้ ผลิตมาทั้งสิ้น 4 รุ่นปี ตั้งแต่รุ่นปี พ.ศ. 2523 - พ.ศ. 2526 โดยทั้ง 4 รุ่นปี มีความยาวคงที่คือ 146.9 นิ้ว หรือ 3.73 เมตร แรงม้า 55 กับ 67 แรงม้า แล้วแต่รุ่นเครื่องยนต์ คือขนาด 1.3 กับ 1.5 ลิตร ตามลำดับ
โฉมนี้ มีตัวถัง 4 แบบ คือ Hatchback 3 ประตู (SL), ซีดาน 4 ประตู (SS), Hatchback 5 ประตู (SR) และ Station Wagon 5 ประตู (ST) (ซีวิครุ่นนี้ขายในบางประเทศในชื่อ ฮอนด้า บอลเลด (Honda Ballade) ซึ่งต่อมา บอลเลด ก็ได้แยกตัวเป็นรุ่นอิสระไป)
โฉมนี้ มีระบบเกียร์ให้เลือกซื้อ 4 ระบบ คือ เกียร์อัตโนมัติ 2 กับ 3 สปีด และเกียร์ธรรมดา 4 กับ 5 สปีด (เกียร์อัตโนมัติถูกพัฒนาขึ้นจากเดิม)
แต่โฉมนี้ ก็เป็นโฉมสุดท้ายที่ซิวิคผลิตรถเกียร์อัตโนมัติแบบ 2 ระดับเกียร์ขาย และโฉมถัดจากนี้ไปจะไม่มีอีก
รุ่นที่ 3 (AG/AH/AJ/AK/AT/AU; พ.ศ. 2527–2530)

โฉมนี้ ผลิตมาทั้งสิ้น 4 รุ่นปี ตั้งแต่รุ่นปี พ.ศ. 2527 - พ.ศ. 2530 โดยทั้ง 4 รุ่นปี มีความยาว 150 นิ้ว หรือ 3.81 เมตร สูง 1.35 เมตร กว้าง 1.62 เมตร เป็นโฉมแรกที่มีการทำตลาดในประเทศไทยอย่างเป็นทางการ (ซีวิค 2 รุ่นก่อนหน้านั้นเคยนำมาจำหน่าย แต่เป็นการจำหน่ายโดยเอเชี่ยน ฮอนด้า โดยนำเข้ามาเพียงไม่กี่คัน) โดยบริษัท ฮอนด้า ออโตโมบิล (ประเทศไทย) จำกัดเมื่อปี พ.ศ. 2527 ในยุคที่ฮอนด้ายังเพิ่งเริ่มเข้ามาลงทุนในประเทศไทย และเป็น Civic รุ่นแรกที่ประกอบในประเทศโดยโรงงานบางชัน เจเนอรัล แอสเซมบลี จังหวัด กรุงเทพมหานคร ในเครือพระนครยนตรการ ผู้จำหน่ายรถยนต์โอเปิล โฮลเด้น และไดฮัทสุในขณะนั้น
มีตัวถัง 4 แบบ คือ Hatchback 3 ประตู (AG-AH/AT), ซีดาน 4 ประตู (AJ-AK/AU/SB4), คูเป้ 3 ประตู และ Station Wagon 5 ประตู (AJ-AK/AR) มีเครื่องยนต์ขนาดเดียว คือ 1.5 ลิตร
มี 3 ระบบเกียร์ คือเกียร์ธรรมดา 5 สปีด เกียร์อัตโนมัติ 3 สปีด และเกียร์อัตโนมัติ 4 สปีด (ไม่มีระบบเกียร์ธรรมดา 4 สปีด กับเกียร์อัตโนมัติ 2 สปีด)
และโฉมนี้เป็นโฉมสุดท้ายที่มีการผลิตเกียร์อัตโนมัติ
แบบ 3 สปีด
รุ่นที่ 4 (EC/ED/EE/EF/EX; พ.ศ. 2531–2534)

โฉมนี้ ผลิตมาทั้งสิ้น 4 รุ่นปี ตั้งแต่รุ่นปี พ.ศ. 2531 - พ.ศ. 2534 โฉมนี้ มีการผลิตตัวถัง 4 รูปแบบ คือ Hatchback 3 ประตู (EC) , ซีดาน 4 ประตู (EF) , คูเป้ 3 ประตู (ED) และ Station Wagon 5 ประตู (EE)
โฉมนี้ มีระบบเกียร์ให้เลือกถึง 4 ระบบ คือเกียร์อัตโนมัติ 4 สปีด, เกียร์ธรรมดา 4 สปีด, เกียร์ธรรมดา 5 สปีด และเกียร์ธรรมดา 6 สปีด เครื่องยนต์ 4 ขนาด คือ 1.3, 1.4, 1.5 และ 1.6 ลิตร
โฉมนี้ พ่อค้ารถในไทยนิยมเรียกว่า "โฉมไฟท้าย 2 ชั้น" หรือ "โฉม EF" เป็นโฉมสุดท้ายที่มีการผลิตเกียร์ธรรมดา 4 สปีด
นับเป็นโฉมที่มีความหลากหลาย และเครื่องยนต์ที่ทนทาน ปัจจุบันนี้ ก็ยังสามารถเห็นรถซีวิคโฉมไฟท้าย 2 ชั้นนี้ บนท้องถนนได้ แม้จะเลิกผลิตไปมากกว่า 20 ปีแล้ว และเป็น Civic รุ่นเดียวในประเทศไทยที่ไม่มีภาพยนตร์โฆษณาออกอากาศ แต่เป็นรุ่นที่ยังพบเห็นได้มากกว่ารุ่นที่ 3 ที่มีภาพยนตร์โฆษณาซะอีก
นอกจากนี้ทางฮอนด้าได้นำโครงสร้างของซีวิครุ่นนี้ในรุ่น ฮอนด้า ซิตี้ โฉมที่สาม และ ฮอนด้า ซีอาร์-เอกซ์ อีกด้วย
รุ่นที่ 5 (EG/EH/EJ; พ.ศ. 2535–2538)

โฉมนี้ มีการผลิตมาทั้งสิ้น 4 รุ่นปี ตั้งแต่รุ่นปี พ.ศ. 2535 - พ.ศ. 2538 มีตัวถัง 3 แบบ คือแบบคูเป้ 2 ประตู (EJ1/2), Hatchback 3 ประตู (EG3/6, EH2/3) และแบบซีดาน 4 ประตู (EG8/9, EH9)
มีระบบเกียร์ 2 ระบบ คือเกียร์อัตโนมัติ 4 สปีด และเกียร์ธรรมดา 5 สปีด มีเครื่องยนต์ 2 ขนาด คือ 1.3, 1.5, 1.6 และ 1.8 ลิตร พ่อค้ารถในไทย นิยมเรียกโฉมนี้ว่า "โฉมเตารีด" และ "โฉมสามดอร์" ในแบบตัวถังสามประตู
โฉมนี้ เป็นโฉมที่รูปลักษณ์ภายนอกของซีวิคเริ่มเปลี่ยนไป เพราะ 4 โฉมแรก ภายนอกจะมีลักษณะตรง แล้วหักเป็นมุมๆ ทำให้มีลักษณะเป็นรูปทรงเหลี่ยมๆ แต่โฉมนี้จะเริ่มเปลี่ยนเป็นความโค้งมน และโฉมจากนี้ จะเพิ่มความโค้งมนมากขึ้นเรื่อยๆ จนถึงโฉมล่าสุด ที่มีความโค้งมนมาก
ในประเทศไทย นอกจากการขายตัวถังแบบ 4 ประตูแล้ว ยังมีการขายตัวถังแบบ 3 ประตูด้วย โดยรุ่นซีดานนำมาจำหน่ายเมื่อปี พ.ศ. 2535 ส่วนรุ่น 3 ประตูนำมาจำหน่ายเมื่อปี พ.ศ. 2536 เป็นซีวิคโฉมแรกในประเทศไทยที่มีการนำรุ่น 3 ประตูมาจำหน่าย
นอกจากนี้ ในประเทศไทย ช่วงกลางๆ ของโฉมนี้ ซีวิคเริ่มเปลี่ยนไปใช้เครื่องยนต์แบบหัวฉีด แทนระบบคาร์บูเรเตอร์ ซึ่งสังเกตได้จากอักษรทริมที่อยู่ท้ายรถ จะมีตัวไอเล็กภาษาอังกฤษ (i) ต่อท้าย (เป็นทริมแบบ LXi, EXi, ฯลฯ) แต่ถ้าไม่มี i ต่อท้าย (LX, EX, ฯลฯ) แปลว่า ซีวิคคันนั้นยังใช้เครื่องคาร์บูเรเตอร์ ซึ่งรถที่ใช้ระบบหัวฉีด จะใช้เชื้อเพลิงคุ้มค่า และนอกจากนี้ เครื่องหัวฉีด สามารถเติมน้ำมัน แก๊สโซฮอล์ (แก๊สโซฮอล์ E10) ได้ ซึ่งยิ่งช่วยผู้ใช้ประหยัดมากขึ้นไปอีก ในขณะที่เครื่องแบบคาร์บูเรเตอร์ ไม่เหมาะสมที่จะใช้แก๊สโซฮอล์
รุ่นที่ 6 (EJ/EK/EM; พ.ศ. 2539–2543)

โฉมนี้ มีการผลิตมาทั้งสิ้น 5 รุ่นปี ตั้งแต่รุ่นปี พ.ศ. 2539 - พ.ศ. 2543
โฉมนี้ มีตัวถัง 5 แบบ คือแบบคูเป้ 2 ประตู (EJ6/7/8/EM1), Hatchback 3 ประตู (EJ6/EK1/2/3/4/9), ซีดาน 4 ประตู (EJ6/8/9), Hatchback 5 ประตู (พื้นฐานของโดมานี, MA/MB/MC) และ Station Wagon 4 ประตู (Orthia / Aerodeck - พื้นฐานของโดมานี) โดยในประเทศไทยมีจำหน่ายรุ่นซีดาน 4 ประตู และคูเป้ 2 ประตู มีขนาดเครื่องยนต์ 3 ขนาด คือ 1.3, 1.4, 1.5 และ 1.6 ลิตร และฮอนด้ายังผลิตให้กับอีซูซุเฉพาะในไทยเท่านั้นในชื่อ อีซูซุ เวอร์เท็กซ์ (อังกฤษ: Isuzu Vertex) โดยนำรุ่นหรูในชื่อ Integra SJ มาเปลี่ยนตรา Isuzu ขายในปี พ.ศ. 2539 ก่อนจะเลิกวางจำหน่ายในปี พ.ศ. 2542 ก่อนจะหมดเกลี้ยง ถึงจะขายไม่ดีนัก แต่ยังพบเห็นได้มากกว่า Honda Tourmaster ที่ Isuzu ผลิตให้ Honda และ Opel Campo ที่ Isuzu ผลิตให้ GM Thailand และเป็นการกลับมาของรถยนต์นั่ง Isuzu ในประเทศไทยในรอบ 8 ปี ตั้งแต่เลิกจำหน่ายอีซูซุ อาสก้าเมื่อปี พ.ศ. 2531
ฮอนด้า ซีวิค โฉมที่ 6 (facelift)
ระบบเกียร์ 3 ระบบ คือเกียร์อัตโนมัติ CVT, เกียร์อัตโนมัติ 4 สปีด และเกียร์ธรรมดา 5 สปีด โฉมนี้พ่อค้ารถในประเทศไทยนิยมเรียกว่า "โฉมตาโต" ซึ่งโฉมนี้ เครื่องยนต์ระบบคาร์บูเรเตอร์ค่อยๆ หายไป และในที่สุด ฮอนด้าก็เลิกผลิตรถยนต์นั่งแบบคาร์บูเรเตอร์อย่างสมบูรณ์ และรถยนต์นั่งฮอนด้าทุกคันที่ผลิตเป็นรุ่นปี พ.ศ. 2539 เป็นต้นไป เติมแก๊สโซฮอล์ได้ทุกคัน เว็บไซต์สำหรับผู้ชื่นชอบ ซีวิคโฉมตาโตนี้ ส่วนมากจะอยู่กันที่ WLC []
รุ่นที่ 7 (EU/ES/EP/EM; ค.ศ. 2000–2006)

โฉมนี้ มีการผลิตมาทั้งสิ้น 5 รุ่นปี ตั้งแต่รุ่นปี ค.ศ. 2000 - ค.ศ. 2006 โฉมนี้ มีตัวถัง 4 แบบ คือแบบคูเป้ 2 ประตู (EM, เฉพาะอเมริกาเหนือและยุโรป), Hatchback 3 ประตู (EP), ซีดาน 4 ประตู (ES) และ Hatchback 5 ประตู (EU) โดยในประเทศไทยฮอนด้าจะจัดจำหน่ายเฉพาะตัวถังซีดาน 4 ประตู
และเพิ่มความหลากหลายของขนาดเครื่องยนต์ โดยมี 5 ขนาด คือ 1.3, 1.5, 1.6, 1.7 และ 2.0 ลิตร  และโฉมนี้ มีระบบเกียร์ 5 ระบบ คือเกียร์อัตโนมัติ CVT, เกียร์อัตโนมัติ 4 สปีด,  เกียร์อัตโนมัติ 5 สปีด, เกียร์ธรรมดา 5 สปีด และเกียร์ธรรมดา 6 สปีด โดยในประเทศไทยฮอนด้าจะจำหน่ายเฉพาะรุ่นเครื่องยนต์ 1.7 D17Z1 non VTEC 120 แรงม้า / D17A1 VTEC LEV 120 แรงม้า / D17A2 VTEC LEV 122 แรงม้า เกียร์อัตโนมัติ 4 สปีด เกียร์ธรรมดา 5 สปีด และ 2.0 ลิตร K20A3 i-VTEC 155 แรงม้า เกียร์อัตโนมัติ 5 สปีดเท่านั้น
โฉมนี้ เป็นโฉมแรก ที่ฮอนด้าได้ทำระบบไฮบริดมาติดกับรถซีวิค เป็นรุ่นพิเศษ โดยได้นำเข้าในประเทศไทย แต่ก็มีคนซื้อไม่มาก ขายไปได้ทั้งหมด 50 คัน ส่วนใหญ่จะเป็นซัพพลายเออร์รายต่างๆ ปัจจุบันยังสามารถพบได้ไม่มากนัก อย่างมากก็ที่สำนักงานใหญ่ Honda Automobile Thailand ย่านบางนา
นอกจากนี้ฮอนด้า ซีวิค โฉมที่ 7 นี้ ยังได้รับรางวัลรถยนต์นั่งยอดเยี่ยมแห่งปีของประเทศญี่ปุ่นประจำปี 2000-2001 (2000–2001 Car of the Year Japan) และ รางวัล RJC Car of the Year ประจำปี 2001 อีกด้วย
ฮอนด้า ซีวิค โฉมที่ 7 (facelift)
โฉมนี้เป็นโฉมสุดท้ายที่มีการผลิตเกียร์อัตโนมัติแบบ 4 สปีด พ่อค้ารถเรียกซีวิคโฉมนี้ว่า "โฉม Dimension" ตามคำขวัญในภาพยนตร์โฆษณาว่า "New Dimension มุมมองใหม่แห่งยนตกรรมเหนือระดับ ฮอนด้า ซีวิค ใหม่"